钦定古今图书集成/明伦汇编/氏族典/第162卷 > 韩克忠
## 钦定古今图书集成/明伦汇编/氏族典/第162卷 > 韩克忠

按《武城县志》：“克忠字守信，洪武丁丑状元及第，授行
在翰林院修撰。太祖爱其学行淳实，仅三月迁国子
监司业。国子监自宋讷后，学政多隳，克忠与祭酒张
显宗创立法制，兴废补坏，复编为监规进呈。太祖参
酌时宜刊摹，永为遵守，学政自此振举。建文二年，靖
难兵起，帝以克忠妙龄英锐，不欲投置闲散，升河南”
按察司佥事。永乐改元，谪涿鹿令。洪熙初，复起为监
察御史，卒于官。